## *PRIJEDLOG PROGRAMA RADA*

***Turističke zajednice Grada Pregrade***

***za 2015. godinu***

**Pregrada, listopad 2014.**

**Sadržaj:**

**I.ADMINISTRATIVNI RASHODI………………………………………..………………….3**

**1.Rashodi za radnike……… ………………………………………………………3**

**2.Rashodi ureda…………….....……………………………………………………3**

**II.DIZAJN VRIJEDNOSTI…………………………………………………………………...3**

**1.Manifestacije………………………....……………………………………………………3**

**1.1. Branje grojzdja Pregrada……………….....…………………………………3**

**1.2.Noć muzeja – Večer Adolfa Thierrya .....……………………………………3**

**1.3. Fašnik.........................................................................................................3**

**1.4. Proljeće u Pregradi......………………………………………………………..3**

**1.5. Večer amaterskog kazališta..........................………………………………4**

**1.6. Božić u Pregradi........................................................................................4**

**1.6. Božićno-novogodišnje svečanosti…………………………………………4**

**1.7. Kostelska uskrsna pištola, itd....……………………………………………4**

**2. Potpore manifestacijama.......................................................................................4**

**2.1. Kostelska uskrsna pištola.......................................................................4**

**2.2. Potpora ostalim manifestacijama...........................................................4**

**III.KOMUNIKACIJA VRIJEDNOSTI……………………………………...………………..4**

**1.Online komunikacije…………….....……………………………………………….……4**

**2.Ofline komunikacije………….....………………………………………………………..4**

**2.1. Oglašavanje u prom.kampanjama javnog i privatnog sektora.....…….4**

**2.2.Opće oglašavanje……...……………………………………………………….4**

**2.3.Brošure i ostali tiskani materijali...………………………………………….4**

**2.4. Suveniri i promo materijali…………………………………………………..5**

**IV.DISTRIBUCIJA I PRODAJA VRIJEDNOSTI……...…………………………………..5**

**1.Sajmovi……………………………………………………………………………..………5**

**V.INTERNI MARKETIG……………………………………………………………………..5**

**1.Edukacija(zaposleni)…………………….………………………………………………5**

**VI.MARKETINŠKA INFRASTRUKTURA….......………………………………………...5**

**1.Proizvodnja multimedijalnih materijala…….....………………………………..……5**

**VII.TRANSFER BORAVIŠNE PRISTOJBE GRADU ……………………………………5**

**VIII. POKRIVANJE MANJKA IZ PRETHODNE GODINE............................................5**

# 

# I. ADMINISTRATIVNI RASHODI …………………………...103.800,00kn

**1. Rashodi za radnike ………………………………………............….88.800,00 kn**

Prema Financijskom planu ukupni rashodi za radnike iznose 88.800,00 kn u što ulazi neto plaća, doprinosi za obavezno zdravstveno osiguranje i doprinosi za zapošljavanje.

**2. Rashodi ureda …………………………………………...........…… 15.000,00 kn**

Rashodi ureda turističke zajednice dijele se na: uredski materijal: 2.000,00 kn; osnovni materijal i sirovine: 7.000,00kn; telekomunikacijske usluge ( telefon, telefax, Internet) 6.000,00

# II. DIZAJN VRIJEDNOSTI …………………………....…..176.200,00 kn

**1. Manifestacije.....................................................................................150.500,00 kn**

* 1. **Branje grojzdja Pregrada (9/2015.) …….......…….142.000,00 kn**

Tradicionalna višednevna manifestacija „Branje grojzdja“ održava se posljednjih 10 dana u rujnu. Za vrijeme trajanja manifestacije odvija se niz sportskih priredbi, kulturnih događanja i druženja te sajam vinogradarstva i vinarstva. Svake godine za vrijeme trajanja manifestacije na različitim mjestima u Pregradi nastupaju pjevački zborovi, limena glazba, folkloraši i tamburaši te školska i vrtićka djeca. Isto tako, odvija se biciklijada i motoalka, a sve dane traje izložba ručnih radova, domaćih kolača, vina, suvenira itd. Kruna manifestacije je prolazak povorke berača i beračica u narodnim nošnjama koji se na konjskim zapregama voze glavnom pregradskom ulicom.

* 1. **Noć muzeja – Večer Adolfa Thierrya (1/2015.)............1.500,00kn**

Ljekarnička zbirka Adolfa Thierrya dio je stalnog postava muzeja "dr. Zlatko Dragutin Tudjina" koja predstavlja farmaceutsku djelatnost obitelji Thierry koja je od izuzetne važnosti za Hrvatsku jer je u Pregradi bila prva industrijska proizvodnja lijekova u Hrvatskoj. Posjetitelji će moći uživati u slasticama Thierryevog vremena koje će pripremiti lokalne udruge i OPG-ovi, posjetiti i razgledati ljekarničku, rudarsku i numizmatičku zbirku muzeja te uživati u bogatom kulturno-umjetničkom programu u organizaciji Gradske knjižnice.

* 1. **Fašnik (2/2015.)……………....………............…………2.000,00 kn**

Tradicionalna fašnička povorka i program u kojem učestvuje oko 200 djece predškolske i školske dobi te najmanje 150 odraslih „maškara“. Uz domaće grupe nazočnim posjetiteljima predstavit će se i grupe iz susjednih općina i gradova sa šireg područja Županije. Fašnička povorka kreće se ulicom Stjepana Radića prema Trgu Gospe Kunagorske gdje se odvija zabavni program te se dijele krafne i prigodne nagrade za najmlađe posjetitelje.

* 1. **Proljeće u Pregradi (4/2015.).......................................2.000,00 kn**

Proljeće u Pregradi sastoji se od niza izložbi, radionica i manifestacija koje objedinjuju Dan Grada i manifestaciju proslave uskrsnog slavlja (akcija "zelena čistka"; Uskrsne svečanosti; izložbe pisanica u Galeriji te gradskom trgu u suradnji sa OŠ Janka Leskovara; Dan Grada s defileom svečanih povijesnih postrojbi ; proslava praznika rada na Kunagori).

**1.5. Večer amaterskog kazališta (6/2015.)..........................1.000,00 kn**

Kraj školske godine i početak ljeta grad Pregrada obilježava uz izložbe lokalnih udruga, koncertom Glazbene škole Pregrada te predstavama dramske skupine KUD-a Pregrada na otvorenom, na gradskom trgu Gospe Kunagorske.

**1.6. Božić u Pregradi (12/2015)...........................................2.000,00 kn**

Vrijeme došašća tradicionalno se obilježava božićnim radionicama i sajmovima koje priređuju gradske udruge u suradnji sa župama sa područja Grada.

**2. Potpore manifestacijama (suorganizacija s drugim subjektima te donacije drugima za manifestacije)......................................................................25.700,00 kn**

**2.1. Kostelska uskrsna pištola (4/2015).………............…20.000,00 kn**

Straža Grofa Keglevića, vlasnika Kostelgrada, u noći sa Velike Subote na Uskrs čuvala je Kristov grob, a pri izlasku iz Crkve u zoru, pucnjevima iz kubura slavilo se uskrsnuće Isusa Krista. Običaj danas ima status zaštićenog nematerijalnog dobra Republike Hrvatske te se proširilo diljem Hrvatske, a i šire.

**2.2. Potpora ostalim manifestacijama (5-8/2015)........................2.000,00kn**

Potpora ostalim manifestacijama u suorganizaciji sa TZ i Gradom kao što su "Uskrsni ponedjeljak na Vinagori", "Svetojanske svečanosti" te potpora, njegovanje suradnje i prisustvo na Olimpijadi starih sportova u Brođancima.

**III. KOMUNIKACIJA VRIJEDNOSTI …………...….....… 50.000,00 kn**

**1.Online komunikacije..............................................................................1.000,00 kn**

Suvremeni način poslovanja nameće potrebu za ubrzanom komunikacijom. Tijekom 2015. godine u sklopu gradskih stranica napravit će se zasebne stranice Turističke zajednice sa svim potrebnim informacijama, a nastavit će se dobra praksa ulaganja u on-line (facebook i google) oglašavanje.

**2. Offline komunikacije...........................................................................49.000,00 kn**

**2.1. Oglašavanje u promotivnim kampanjama javnog i privatnog sektora (udruženo oglašavanje)…….…………………..........................….….….15.000,00 kn**

Udruženo oglašavanje najopširniji je i najučinkovitiji način oglašavanja koje se realizira kroz članke o KZŽ u raznim tiskovinama ciljano prema svakom tržištu, putem plakatiranja najpoznatijih manifestacija na najatraktivnijim lokacijama u Zagrebu i putem Internet oglašavanja. U 2015. uz tradicionalnu manifestaciju "Branje grojzdja" prijavili smo i "Uskrsnu pištolu".

**2.2. Opće oglašavanje (Oglašavanje u tisku, TV oglašavanje) 30.000,00 kn**

Oglašavanje manifestacija, događanja i prezentacija TZ Grada Pregrade sa Radiom Kaj..

**2.3. Brošure i ostali tiskani materijali …………………………… ..2.500,00 kn**

Posjete turista i namjernika, sudjelovanje na 100% zagorsko te ostalim sajmovima pokazale su potrebu za izradom brošure o Gradu, sa svim turističkim informacijama te mapom grada i turističkih lokacija.

**2.4. Suveniri i promo materijali ……………………...……………..1.500,00 kn**

Kupnja tradicijskih suvenira i promotivnih materijala.

**IV. DISTRIBUCIJA I PRODAJA VRIJEDNOSTI ….…......500,00 kn**

**1. Sajmovi (u skladu sa zakonskim propisima i propisanim pravilima za sustav TZ) ……………………………………………...............………………….........500,00 kn**

# Sudjelovanje na sajmovima promocija je turističkog proizvoda te prilika za uspostavljanje kontakata i mogućnosti suradnje s nosiocima turističke potražnje.

**V. INTERNI MARKETING …………………………...........……2.640,00 kn**

**1. Edukacija (zaposleni-stručni ispit)……………………….…… 2.640,00 kn**

TZ Grada Pregrade u suradnji s TZ KZŽ sudjelovat će na kontinuiranom obrazovanju kroz seminare organizirane od strane Hrvatske turističke zajednice, Ministarstva turizma i drugih institucija koje su orijentirane prema razvoju turizma i obučavanju turističkih kadrova.

**VI. MARKETINŠKA INFRASTRUKTURA ………....….……50.000,00 kn**

**1. Proizvodnja multimedijalnih materijala …………....…………… 50.000,00 kn**

Kroz sustav natječaja planira se prijaviti projekat info panela i interaktivnih šetnica dostupnih preko aplikacije na smart telefonu.

**VII. TRANSFER BOR. PRISTOJBE GRADU (30 %)…...........…60,00 kn**

Od raspoređene boravišne pristojbe turistička zajednica doznačuje gradu na području kojih je osnovana 30% sredstava koje se koriste isključivo za poboljšanje uvjeta boravka turista na temelju prethodno usvojenoga zajedničkog programa općine i turističke zajednice općine.

**VIII. POKRIVANJE MANJKA IZ PRETHODNE GODINE...120.000,00 kn**

Kroz godine dug se iz prethodnih godina prenosio u sljedeću bez odgovarajućeg rebalansa te je narastao do 120.000,00kn. U 2015. planirana je sanacija duga.

